EkBass/fiwiki-20250220-pages-articles huggingface dataset:
Koti, uskonto ja isänmaa (kirja)

Koti, uskonto ja isänmaa on kirjailija Jarkko Tontin vuonna 2011 ilmestynyt esseekokoelma. Teos ilmestyi uudestaan e-kirjana vuonna 2014 Otavan kustantamana. == Teosesittely == Teoksen esseissä käsitellään myyttejä, ja aiheina ovat Alvar Aalto, Mannerheim, lasten kotihoito ja joulunvietto. Lisäksi Tontti kirjoittaa kirjallisuudesta, kuten runoilijoista, suomalaisen kirjallisuuskäsityksen synnystä sekä filosofien kielestä.Koti, uskonto ja isänmaa. == Vastaanotto == Joni Pyysalo kirjoitti teoksesta Suomen Kuvalehdessä 11/2011: "Kirjallisuutta käsittelevistä esseistä mielenkiintoisin käsittelee Runebergin runoutta sekä tämän ja Snellmanin kirjallisuuskäsitysten vastakkaisuutta. Myös sananvapauden ja tekijänoikeuden kehityksestä on kirjoitettu tärkeät esseet." Turun Sanomien (8.12.2011) arvioitsijan Juhani Branderin mukaan: "Tontin kokoelma Koti, uskonto ja isänmaa on toimivaa esseetä preesensissä. Kirjailija on sisäistänyt hyvin Stieg Larssonin periaatteen, ettei demokratiaa voi puolustaa anonyymisti." Nuoren Voiman kirjakatsauksen 2011 mukaan: "Teoksen kiistaton vahvuus on ennen kaikkea taitava sanankäyttö." Keskipohjanmaa-lehden (13.2.2011) arvioitsijan Maija- Liisa Mattilan mukaan: "Kieli on nautinnollisen kaunokirjallista. Koti, uskonto ja isänmaa on siis teos, jonka esseet ovat juuri sellaisia kuin hyvien esseiden tulee ollakin." Lakimiesuutiset 3/2011 kirjoitti teoksesta: "Hyvin kirjoitettua ja johdonmukaisesti perusteltua tekstiä on aina hauska lukea, silloinkin, kun on toista mieltä." Hannu Waaralan mukaan (Savon Sanomat 19.2.2011): "Tontti edustaa globaalitietoista ja pohjimmiltaan liberaalia ajattelua, jolle sanavapaus ja ihmisoikeuskysymykset ovat kaikkein tärkeimpiä arvoja." == Lähteet == == Aiheesta muualla == * Teoksesta Ylen Elävässä arkistossa. * Teoksesta kirjailijan sivuilla. * Teoksesta Kalle Haatasen radio-ohjelmassa. Luokka:Suomalaiset esseekokoelmat Luokka:Vuoden 2011 kirjat
Huhti

Huhti voi tarkoittaa ainakin seuraavia: *Huhti, kylä Hämeenkoskella *Huhti, kylä Nummi-Pusulassa *Huhti, kylä Salossa *Huhti, Urjalan taajama ==Henkilöitä== *Osmo Huhti (1921–1980), suomalainen jääkiekkoilija.
Pentikäisenjärvi

Pentikäisenjärvi () on järvi Venäjällä Leningradin alueen Tusinan piirin Nurmen kunnassa. Sen pinta-ala on 2,1 neliökilometriä ja valuma-alueen laajuus 21,4 neliökilometriä. Järvi sijaitsee Nevan ja Olhavanjoen vedenjakajalla. Se laskee Nevaan Voittolanjoen alkujoen Igolinkan kautta. Aikaisemmin Pentikäisenjärven rannalla sijaitsi inkerinsuomalaisten asuttama Järvenkylä (ven. Пендиково, Pendikovo). Nykyään siellä on kunnallisen Fauna-yhtiön hoitama metsästysmaja. Järvessä on 241 tuhannen kuutiometrin suuruinen sapropeeliesiintymä, jonka laajempi hyödyntäminen on suunnitteilla. ==Lähteet== Luokka:Inkerin järvet Luokka:Leningradin alueen järvet Luokka:Nevan alue
Pomfretit

Pomfretit eli vanhemmalta nimeltään merilahnat (Bramidae) on ahvenkaloihin kuuluva kalaheimo. Heimon lajeja tavataan lauhkeista ja lämpimistä valtameristä. ==Lajit ja anatomia== Varhaisimmat heimoon kuuluvat fossiilit on ajoitettu mioseeni- ja oligoseenikausille, tällainen on muun muassa Romaniasta löydetty Paucaichthys. Pomfrettien heimo jaetaan kahteen alaheimoon Braminae, johon kuuluu 5 sukua, ja Pteraclinae, johon kuuluu kaksi sukua. Lajeja heimossa on lähteestä riippuen 18-22\. Pomfretit ovat keskikokoisia tai suuria lajeja. Suurimmista lajeista sirppipomfretti (Taractichthys longipinnis) voi kasvaa noin 85 cm pitkäksi ja pomfretti (Brama brama) voi saavuttaa jopa metrin pituuden. Ruumiinrekentaaltaan kalat ovat soikeanmallisia, ruumis on hyvin korkea ja usein litteähkö. Silmät ja suu ovat melko kookkaat. Selkä- ja peräevät ovat pitkät ja Braminaea-alaheimon lajeilla suomuiset. Pteracliane- alaheimon evät ovat usein korkeat. Pyrstöevä on voimakkaasti haarautunut. Pomfretit ovat väritykseltään mustia tai hopeanharmaita ja suomut ovat kookkaat. ==Levinneisyys ja elintavat== Pomfrettilajit ovat mereisiä ja niitä tavataan Atlantin, Intian valtameren ja Tyynenemeren alueilta. Useimmat lajit elävät melko lähellä merenpintaa. Pomfrettien ravintoa ovat pienet kalat, mustekalat ja muut nilviäiset ja pienet äyriäiset. Monet pomfrettilajeista ovat hyviä ruokakaloja ja tärkeitä kalastuksen kohteita. ==Lähteet== Luokka:Percoidei
Harald Pager

Harald Pager (1923Pager, Harald (1923-1985), National Library of Australia (Arkistoitu versio) – 1. heinäkuuta 1985Patience Smith, Namibian rock art comes home (Arkistoitu versio)) oli itävaltalainen taiteilija, valokuvaaja ja suunnittelija, joka jäljensi kahdeksan vuoden ajan Namibin aavikolla kalliotaidetta. Pager meni Etelä-Afrikkaan ja päätti keskittyä pelkästään tutkimaan Brandbergin Ndederna Gorgen kalliomaalauksia. Mukana oli hänen vaimonsa Shirley Ann Pager. Hän kuvasi maalaukset ensin filmille ja teki niistä sitten 1:1 jäljennökset, jotka hän väritti. Sarada.co.za(Arkistoitu versio) Saksalainen Kölnin yliopisto on julkaissut niitä sarjassa Africa Praehistorica. Bookshop, Kölnin yliopisto Pager kuoli työskenneltyään kahdeksan vuotta. Hänen dokumentoimansa kuvat on luovutettu vuonna 2005 Namibiaan. ==Lähteet== Luokka:Arkeologit Luokka:Itävaltalaiset valokuvaajat Luokka:Vuonna 1923 syntyneet Luokka:Vuonna 1985 kuolleet
Wild Bill Davison

Wild Bill Davison (5. tammikuuta 1906 Defiance, Ohio – 14. marraskuuta 1989 Santa Barbara, Kalifornia) oli yhdysvaltalainen Dixieland-tyylin jazz- kornetisti, joka on ennen kaikkea tunnettu levytyksistään Eddie Condonin kanssa. == Elämä == Bill Davison soitti 1920-luvulla Chicagossa yhtyeissä Ohio Lucky Seven ja Seattle Harmony Kings sekä teatteriorkestereissa, ennen kuin perusti vuonna 1931 oman yhtyeen klarinetisti Frank Teschemacherin (1906–1932) kanssa. Teschemacher kuoli kuitenkin jo vuonna 1932 auto-onnettomuudessa, Davisonin ollessa ratissa; syynä oli vieras valaisematon taksi. Davison meni sen jälkeen Milwaukeehen, jossa hän soitti oman yhtyeensä kanssa. Vuonna 1940 hän muutti New Yorkiin taustamuusikoksi Catherine Dunham Show’hun. Vuosina 1943–1945 Davison oli sotilaana ja aloitti sen jälkeen yhteistyön Eddie Condonin kanssa, jonka klubilla hän soitti säännöllisesti. Davisonilta on olemassa lukuisia levytyksiä seuraavien muusikkojen kanssa: George Brunies, Eddie Condon, Sidney Bechet, Bud Freeman ja George Wettling. Dixieland Revivalin aikaan 1960-luvulla Davison osallistui monille Euroopan-kiertueille. Claude Hopkinsin kanssa hän perusti vuonna 1968 Jazz Giantsin ja otti haltuunsa erään yökerhon San Franciscossa. Myös 1970-luvulla hän esiintyi säännöllisesti festivaaleilla muun muassa Detroitissa ja Nizzassa ja soitti The World’s Greatest Jazz Bandissa. Vuodesta 1974 Bill Davison asui Kööpenhaminassa, mutta vuonna 1979 hän palasi takaisin Yhdysvaltoihin. Hän oli muusikkona aktiivinen elämänsä loppuun asti. == Kirjallisuus == * Hal Willard: The Wildest One. Avondale Press, Monkton, 1996. Luokka:Kornetistit Luokka:Yhdysvaltalaiset jazzmuusikot Luokka:Vuonna 1906 syntyneet Luokka:Vuonna 1989 kuolleet
Betty Hutton

Betty Hutton (26. helmikuuta 1921 Battle Creek, Michigan – 11. maaliskuuta 2007 Palm Springs, Kalifornia) oli yhdysvaltalainen näyttelijä. Hän aloitti esiintymisen jo lapsena laulamalla ensin kadulla elättääkseen perhettään ja 13-vuotiaana hän esiintyi eri yhtyeiden solistina. Broadway-debyyttinsä Hutton teki 1940 ja vuotta myöhemmin hän solmi elokuvasopimuksen Paramount Picturesin kanssa. Huttonin ensimmäinen elokuva oli vuonna 1942 valmistunut Laivasto kuhertelee. Hänen myöhempiin elokuviinsa kuuluvat muun muassa Annie mestariampuja vuodelta 1950 ja kaksi vuotta myöhemmin valmistunut Suuri maailmansirkus. Hutton vaati vuonna 1952 silloista aviomiestään koreografi Charles O'Currania elokuviensa ohjaajaksi. Paramountilla ei suostuttu vaatimukseen, joten Hutton irtisanoi sopimuksensa studion kanssa. Lopun näyttelijäuransa ajan hän esiintyi satunnaisesti teatterissa ja yhdessä elokuvassa. Hutton on saanut tähden Hollywood Walk of Famelle. == Lähteet == Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1921 syntyneet Luokka:Vuonna 2007 kuolleet
Siurilan puisto

Siurilan puisto on Forssassa Haudankorvan kaupunginosassa Viksbergin kerrostaloalueella sijaitseva laaja puistoalue. Puiston pinta-ala on 80 363 m², ja siellä kasvaa muun muassa lehtikuusia. Puistossa on kaksi lampea, joista toisessa on suihkulähde. Puisto sijaitsee Viksbergin keskiosassa Helsingintien ja Siurilankadun välisellä alueella kerrostalojen ympäröimänä. Puiston laidoilla sijaitsevia rakennuksia ovat päiväkoti, Kuhalan koulu, Viksbergin ostoskeskus sekä nuoriso- ja asukastalo Vikspirtti. Asukastalossa toimii Viksbergin asukasyhdistys, koululaisten iltapäiväkerho ja monikulttuurinen perhekerho. Vikspirtin lähellä on myös leikkipaikka. ==Lähteet== Luokka:Forssan puistot
Arttu Wiskari (albumi)

Arttu Wiskari on laulaja Arttu Wiskarin 15. kesäkuuta 2011 julkaistu debyyttialbumi. Sen julkaisi Warner Music Finland ja sen on tuottanut Olli Saksa. Albumia myytiin kolmessa viikossa 10 000 kappaletta ja se ylitti kultarajan. Ennen vuoden loppua se myi platinaa. Albumi myös nousi Suomen virallisen albumilistan kärkeen (31/2011). Albumin introssa Vesa-Matti Loiri lausuu sanat: ”Hyvät naiset ja herrat, Arttu Wiskari yhtyeineen.” ==Singlet== Albumin ensimmäinen single ”Mökkitie” julkaistiin kesällä 2010 viikkoa ennen juhannusta. Se sijoittui Suomen virallisella latauslistalla 10. sijalle ja vietti listalla yhteensä kymmenen viikkoa (48/2010). Albumin toinen single ”Tuntematon potilas” julkaistiin 16. toukokuuta 2011. Kappale sijoittui The Voicen Kesähitti 2011 -äänestyksessä 11:nneksi. Myös "Tuntemattomasta potilaasta" on kuvattu musiikkivideo. Albumin muina singleinä on julkaistu kappaleet ”Sorateiden sankarit” ja ”Terveiset lattianraosta”. == Kappaleet == # # # # # # # # # # # == Arvostelut == * Dome.fi: Dome.fi == Lähteet == Luokka:Vuoden 2011 esikoisalbumit Luokka:Arttu Wiskarin albumit
Ruumiinrakenne

Ruumiinrakenne on luuston, lihasten ja rasvakudoksen yhteisvaikutuksena syntyvä kehon yleinen tyyppi tai malli. Ruumiinrakenne voi olla esimerkiksi vahva, tukeva tai hento. Vahva ruumiinrakenne syntyy lihaksista, tukevuus rasvasta, ja hentous lihasten ja rasvan vähäisyydestä. ==Somatotyypit== Eräs ruumiinrakenteen malli on W. H. Sheldonin 1940-luvulla kehittämä jako kolmeen somatotyyppiin: hoikkiin ja pitkiin ektomorfeihin, lihaksikkaisiin mesomorfeihin sekä pyöreisiin endomorfeihin. ==Vartalotyypit== Vartalotyyppi viittaa vartalon muotoon, joka määräytyy painon jakautumisesta vartalon eri kohtiin. Vartalotyypin määrää hartioiden, rinnan, vyötärön ja lantion leveyksien suhde. Naisen yleisiä vartalotyyppejä ovat esimerkiksi: * V- tai Y-vartalotyyppi tai kärjellään seisova kolmio, jossa hartiat tai rinta ovat leveämmät kuin lantio. * I- tai H-vartalotyyppi tai suorakaide tai banaani, jossa hartiat, rinta ja lantio ovat samanlevyiset, eikä vyötärö erotu. * A-vartalotyyppi tai päärynä, jossa lantio on leveämpi kuin hartiat. * X-vartalotyyppi tai tiimalasi, jossa hartiat ja lantio ovat yhtä leveitä ja vyötärö selvästi kapeampi. * O-vartalotyyppi tai omena, jossa on paksu vyötärö ja leveä lantio. Naisen vartalotyyppiä määräävä vyötärö–lantio-suhde muuttuu huomattavasti iän mukana. Ennen murrosikää tytön lantio on kapea, ja hänen vyötärö–lantio-suhteensa on sama kuin pojalla. Murrosiässä tytön lanteille alkaa kerääntyä rasvaa naishormoni estrogeenin vaikutuksesta, ja normaalipainoisen aikuisen naisen vyötärö–lantio-suhde on 0,67–0,80. Keski-iässä naisen vyötärö–lantio-suhde alkaa muuttua miesmäiseksi. Miehen yleisiä vartalotyyppejä ovat esimerkiksi: * Suorakulmio, jossa hartiat, vyötärö ja lantio ovat yhtä leveät. * Soikea, jossa ylävartalo on pyöreä. * Kolmio, jossa keskivartalo on pyöreä. * Käänteinen kolmio tai vinosuunnikas, jossa ylävartalo on lihaksikas, hartiat ovat leveät ja lantio on kapea. ==Katso myös== *Vitruviuksen mies ==Lähteet== luokka:Anatomia
Mustikkakehrääjä

Mustikkakehrääjä (Phyllodesma ilicifolium) on harvinaisehko varhaisen kevään yöperhoslaji. == Koko ja ulkonäkö == Mustikkakehrääjä muistuttaa tyypillisessä lepoasennossaan huomattavasti enemmän kuollutta lehteä kuin hyönteistä. Etusiivet ovat pohjaväriltään punertavan ruskeat, ja niiden poikki kulkee kolme, epäselvää tummanharmaata poikkiviirua. Siiven keskellä erottuu tummanharmaa laikku ja himmeä, tumma keskitäplä. Siipien kärkiosa on tummanharmaa. Takasiivet ovat tummanharmaat, ja niiden keskellä on vaaleampi vyöhyke. Siipiripset ovat valkoiset, siipisuonten kohdalta tummat, minkä vuoksi siipien ulkoreuna vaikuttaa mutkittelevalta. Naaraat ovat koiraita raskasrakenteisempia ja siipien kuviointi on vähemmän selkeää. Ruumis on tuuhean, punertavanruskean karvotuksen peitossa. Siipiväli on koiraalla 26-38 mm ja naaraalla 29-45 mm.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s.144-145 == Levinneisyys ja lentoaika == Levinneisyys ulottuu Pohjois-Espanjasta Euroopan poikki Altaille saakka. Laji vaikuttaa taantuneen viime vuosina suuressa osassa levinneisyysaluettaan. Mustikkakehrääjä on jokseenkin harvinainen laji, jonka havainnot Suomessa painottuvat voimakkaasti etelärannikolle ja Etelä-Karjalaan sekä Etelä-Pohjanmaalta Pohjanlahden rannikon suuntaisesti Etelä-Lappiin ulottuvalle vyöhykkeelle. Keski-Suomen sisämaasta havaintoja on vain vähän ja Ahvenanmaalta se puuttuu kokonaan. Perhoset lentävät varsin lyhyenä aikavälinä toukokuun alkupuoliskolta toukokuun loppuun.PerhoswikiSuomen perhostutkijain seura == Elinympäristö ja elintavat == Mustikkakehrääjä elää pääasiassa rehevissä havu-, lehti- ja sekametsissä ja niiden laitamilla, kunhan pohjakasvillisuudessa on runsaasti mustikkaa. Molemmat sukupuolet lentävät yöllä eivätkä nollan tienoilla olevat yölämpötilat vaikuta haittaavan lentoa. Naaraat aloittavat pian pimeän laskeuduttua, mutta koiraat usein vasta puolen yön jälkeen. Koiraat tulevat helposti kirkkaiden valojen luokse, naaraat vain harvoin. Laji on harvoin kovin runsaslukuinen, ja sitä tavataan tavallisesti vain yksitellen. Parittelun jälkeen naaras munii 100-170 munaa yksitellen ravintokasvien oksille ja lehdille. Toukka kuoriutuu vajaata kuukautta myöhemmin ja elää erakkona. Vanhemmat toukat ovat yöaktiivisia ja viihtyvät varvikossa lähellä maanpintaa, ja niitä tapaakin helpoimmin pajuilta. Toukka on täysikasvuinen heinä-elokuun vaihteessa ja se tekee vaalean kotelokopan yhtensidottujen lehtien väliin. Kotelo putoaa myöhemmin lehtien mukana maahan. Toukka erittää kotelokopan sisäpinnalle valkoista, jauheeksi kuivuvaa nestettä. Kotelo talvehtii. == Ravintokasvi == Toukka elää enimmäkseen mustikalla (Vaccinium myrtillus), mutta harvemmin myös muilla varvuilla. Sitä tavataan myös pajuilla (Salix). == Lähteet == == Aiheesta muualla == * toukka * Bestimmungshilfe des Lepiforums * Moths and Butterflies of Europe and North Africa Luokka:Karvakehrääjämäiset Luokka:Uhanalaiset selkärangattomat
Kevin Cossom

Kevin Cossom (s. 2. syyskuuta 1984 Philadelphia, Pennsylvania) on yhdysvaltalainen laulaja, tuottaja ja sanoittaja. Hän asuu nykyään Floridan Orlandossa. Hän on tehnyt sanoituksia muun muassa Keri Hilsonille. Hänen debyyttialbuminsa on tulossa ”piaikkoin”. == Diskografia == === EP:t === * Hook vs. Bridge (2009) * Hook vs. Bridge II (2012) * Grey Area (2016) === Mixtapet === * Hook vs. Bridge (2009) ===Vierailut=== Vuosi Laulun nimi Artisti Albumi 2007 ”Won’t Let You Down” Chamillionaire Ultimate Victory 2008 ”That’s My Money” Rocko Self Made ”Say Cheese” Various Artists Step Up 2: The Streets (soundtrack) ”Man Right Here” Attitude Time Is Money ”Go Ahead” DJ Khaled We Global ”Big Time” E-40 The Ball Street Journal 2009 ”Usual Suspects” Rick Ross mukana Nas Deeper Than Rap 2010 ”Picture Phone Foreplay” Sheek Louch Donnie G: Don Gorilla ”On My Way” DJ Khaled Victory 2011 ”Feeling Myself” Pusha T Fear Of God ”Memory Line” Ace Hood Blood, Sweat & Tears ”Beautiful” ”Words of Advice” DJ Drama mukana Lil Wayne & Mack Maine Third Power === Sanoittanut ja/tai tuottanut === Laulun nimi Artisti Albumi Vuosi ”Go Getta” Young Jeezy mukana R. Kelly The Inspiration: Thug Motivation 102 2006 ”No Clothes On” Trey Songz Trey Day 2007 ”All the Above” Beanie Sigel mukana R. Kelly The Solution 2007 ”Liar Liar” Girlicious mukana Flo Rida Girlicious 2008 ”Professional” Young Steff - 2008 ”#1 Fan” Plies mukana Keyshia Cole & J. Holiday Definition of Real 2008 ”Cash Flow” Ace Hood mukana T-Pain & Rick Ross Gutta 2008 ”Speedin’” Rick Ross mukana R. Kelly Trilla 2008 ”Give It To ’Em” Akon - 2009 ”Lay Back” Rick Ross mukana Robin Thicke Deeper Than Rap 2009 ”Headboard” Hurricane Chris mukana Mario & Plies Unleashed 2009 ”Tonight” Mary J. Blige Stronger with Each Tear 2009 ”What I Do” Chris Brown mukana Plies Graffiti 2009 ”One” Fat Joe mukana T-Pain & Akon Jealous Ones Still Envy 2 (J.O.S.E. 2) 2009 ”Knock You Down” Keri Hilson mukana Kanye West & Ne-Yo In a Perfect World... 2009 ”Overtime” Ace Hood mukana T-Pain and Akon Ruthless 2009 Love Somebody Ace Hood mukana Jeremih Ruthless 2009 ”My Time” Fabolous mukana Jeremih Loso's Way 2009 ”Victory” DJ Khaled mukana Nas & John Legend Victory 2010 ”So Good” Keri Hilson No Boys Allowed 2011 Luokka:Yhdysvaltalaiset laulajat Luokka:Vuonna 1984 syntyneet Luokka:Elävät henkilöt
Vantaan maraton

Vantaan maraton on Vantaalla Tikkurilan urheilupuistossa ja sen ympäristössä juostava maraton. Täysimittaisen maratonin lisäksi tapahtuman yhteydessä juostaan lyhyempiä matkoja, kuten puolimaraton ja 1/4-maraton eli runsaan kymmenen kilometrin mittainen Fun Run. Tapahtuman järjestää Vantaan seurayhtymä (VSY), jonka muodostavat Kenttäurheilijat-58, Korson Kunto ja Vantaan Salamat. Vantaan maraton on järjestetty vuosittain vuodesta 1994 alkaen ja se juostaan yleensä lokakuun alkupuolella. Se on Suomen suurimpia maratontapahtumia. Vuonna 2010 maaliin pääsi 1 447 juoksijaa, joista 578 juoksi maratonin. Vuonna 2012 Vantaan maratonilla kilpailtiin myös matkan Suomen mestaruudesta. Mikäli osallistuja ilmoitautuu tapahtumaan kuukauden ennen tapahtumaa, oli Vantaan maraton Helsingin Sanomien vertailun mukaan 60 euron maksullaan Suomen edullisimpia täysmittaisia maratonjuoksutapahtumia vuonna 2016. Monesta juoksutapahtumasta oli tosin mahdollista saada hieman alennusta opiskelija- tai Juoksija-kortilla. == Reitti == Maraton on toteutettu 10,5 kilometrin mittaisena pääosin kestopäällystetietä pitkin kulkevana reittinä, jota kierretään valitusta matkasta riippuen 1, 2 tai 4 kertaa. Reitti kulkee Vantaan Viertolan, Koivuhaan, Ruskeasannan, Simonkylän, Hiekkaharjun ja Tikkurilan kaupunginosien kautta. == Ennätykset == * Maratonin reittiennätys, miehet, Lewis Korir, 2.13.36 (2012) * Maratonin reittiennätys, naiset, Johanna Kykyri, 2.43.11 (2012) * Puolimaratonin reittiennätys, miehet, Harri Hänninen, 1.06.30 (1999) * Puolimaratonin reittiennätys, naiset, Oona Kettunen, 1.14.08 (2013) * 1/4 maratonin reittiennätys, miehet, Jarkko Järvenpää, 32.12 (2015) * 1/4 maratonin reittiennätys, naiset, Laura Markovaara, 36.48 (2014) == Lähteet == ==Aiheesta muualla== * Vantaan maratonin viralliset sivut Luokka:Maratonit Maraton Luokka:Suomen yleisurheilukilpailut
Jyrki Richt

Jyrki Richt on suomalainen toimittaja. Hän sai vuonna 2010 Suuren Journalistipalkinnon vuoden journalistisesta teosta yhdessä Taina Kanervan, Salla Paajasen sekä Reeta Kivihalmen kanssa. Hän toimitti yli 30 vuoden ajan TV2:n Ajankohtaista kakkosta sen lopettamiseen asti 2015. Richt on toiminut myös Yleisradion ajankohtaistoiminnan päällikkönä. Vuosina 1993–1994 Richt veti vuoroin Maarit Tastulan kanssa haastatteluohjelmaa Yhdenillan pysäkki. Hän sai erityisen hyvää palautetta haastateltuaan autolautta Estonian pelastustöiden pintasukeltajia sekä Marjatta Leppästä tämän äidin dementiasta. == Lähteet == Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
David Lewis-Williams

James David Lewis-Williams (s. 1934 Kapkaupunki, Etelä-Afrikka) on eteläafrikkalainen tieteilijä. Hän on johannesburgilaisen Witwatersrandin yliopiston kognitiivisen arkeologian emeritusprofessori. Lewis-Williams on perehtynyt erityisesti sanien eli busmannien kulttuuriin, varsinkin taiteeseen ja uskonkäsityksiin.Symposiumiin osallistuneiden esittely Hän on teoksellaan Believing and Seeing: Symbolic Meaning in Southern San Rock Paintings vaikuttanut merkittävästi siihen, miten tutkijat nykyisin ymmärtävät san- kansan taidetta. ==Lähteet== ==Aiheesta muualla == *Hilkka Lippu; Hypnoosi ja ihmiskuva, David Lewis-Williamsin teoksen The Mind in the Cave laaja esittely Luokka:Eteläafrikkalaiset arkeologit Luokka:Eteläafrikkalaiset professorit Luokka:Vuonna 1934 syntyneet Luokka:Elävät henkilöt
Kunnallisvaalit 1919

Vuoden 1919 kunnallisvaalit olivat toiset Suomessa järjestetyt kunnallisvaalit. Osissa kunnista ensimmäisiä vaaleja ei ehditty järjestää vuoden 1918 lopulla vaan vasta seuraavan vuoden alussa. Kokonaan uudet kunnallisvaalit järjestettiin kuitenkin vuoden 1919 lopulla. Sisällissodasta johtuneen tilanteen takia vuoden 1919 kunnallisvaalit olivat joissain kunnissa ensimmäiset, joissa oli mukana sosialisteja.Kunnalliselämä Mikkelin maalaiskunnassa valtuustokaudella (Mikkeli-seura) == Tulokset == äänioikeutetut 1 556 923 äänestysaktiivisuus 34,1%Kunnallisvaalit 1918–2004 (Oikeusministeriö) == Lähteet == Luokka:Suomen kuntavaalit Luokka:Vuoden 1919 vaalit
Kunnallisvaalit 1920

Vuoden 1920 kunnallisvaalit olivat kolmannet Suomessa järjestetyt kunnallisvaalit. Muun muassa Tampereella järjestettiin vuonna 1920 kahdet kunnallisvaalit, sillä vuoden 1919 vaaleja ei ehditty järjestämään teknisistä syistä. Varsinaisten vuoden 1920 kunnallisvaalien äänestyspäivät olivat joulukuussa.Kaupungin tapahtumia vuonna 1920 (Koskesta voimaa) == Tulokset == äänioikeutetut 1 605 482 äänestysaktiivisuus 35,7%Kunnallisvaalit 1918–2004 (Oikeusministeriö) == Lähteet == Luokka:Suomen kuntavaalit Luokka:Vuoden 1920 vaalit
Glottaali

Glottaali on konsonantti, jonka tuottamisessa ainoastaan äänirako on olennainen. Supraglottaalisen ääntöväylän muoto taas määräytyy automaattisesti äänneympäristön mukaan. Jos äänirako hetkeksi suljetaan, tuloksena on klusiilimainen, luontaisesti soinniton konsonanttiäänne. Jos taas äänirako on vain vähän auki tai "vuotaa", syntyy henkäysäänne, joka tavallisesti luokitellaan frikatiiviksi. Kansainvälinen foneettinen aakkosto (IPA) luettelee kolme glottaalia: IPA Kuvaus Esimerkki Kieli Kirjoitusasu Ääntämys Merkitys [ʔ] Glottaaliklusiili Võro kalaq [] 'kalat' [ɦ] Soinnillinen glottaalifrikatiivi Hollanti huis [] 'talo' [h] Soinniton glottaalifrikatiivi Ruotsi hus [] 'talo' ==Lähteet== * === Viitteet === Luokka:Konsonantit
August Tammekann

August Ferdinand Tammekann (vuoteen 1921 Jürgenson; 14. syyskuuta 1894 Tallinna, Vironmaan kuvernementti – 23. helmikuuta 1959 Heinola, Suomi) oli virolainen, myös Suomessa vaikuttanut maantieteilijä. Tammekann toimi maantieteen professorina Tarton yliopistossa vuosina 1934–1940 ja Helsingin yliopistossa vuosina 1953–1959. Tartossa sijaitseva, Alvar Aallon suunnittelema Villa Tammekann valmistui vuonna 1932 Tammekannin perheen kodiksi. Nykyään rakennuksessa toimii Turun yliopiston ja Tarton yliopiston yhteistyökeskus Granö-keskus, joka on nimetty Tarton yliopistossa maantieteen professorina toimineen suomalaisen maantieteilijän J. G. Granön mukaan. August Tammekannin tytär oli kirjastonhoitaja Eeva-Maija Tammekann.Facta 2001, osa 16, p. 285. WSOY 1985. == Lähteet == == Aiheesta muualla == * August Tammekann : Pohjois-Viron törmärannikko, Helsingin Sanomat Viikkoliite, 23.07.1933, nro 30, s. 1, Kansalliskirjaston digitaaliset aineistot Luokka:Suomalaiset maantieteilijät Luokka:Virolaiset tieteilijät Luokka:Suomen virolaiset Luokka:Tarton yliopiston professorit Luokka:Virolaiset professorit Luokka:Helsingin yliopiston professorit Luokka:Vuonna 1894 syntyneet Luokka:Vuonna 1959 kuolleet Luokka:Suomalaiset professorit
Aloysius Balina

Aloysius Balina (21. kesäkuuta 1945 – 6. marraskuuta 2012) oli tansanialainen roomalaiskatolinen piispa. Hänet vihittiin papiksi Shinyangan hiippakuntaan 27. kesäkuuta 1971. Hänet nimitettiin Geitan hiippakunnan piispaksi 8. marraskuuta 1984, ja piispaksi vihkiminen seurasi 6. tammikuuta 1985. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.Catholic-Hierarchy.org: Bishop Aloysius Balina 8\. elokuuta 1997 Balina sai nimityksen Shinyangan hiippakunnan piispaksi. Hän kuoli 67-vuotiaana virassa maksasyöpään.HabariLeo: Askofu Balina kuzikwa Shinyanga == Lähteet == Luokka:Tansanialaiset papit Luokka:Katoliset piispat Luokka:Vuonna 1945 syntyneet Luokka:Vuonna 2012 kuolleet
Carlingford Lough

Carlingford Lough (, ulsterinskotiksi Carlinford Loch tai Cairlinfurd Loch) on vuono Pohjois-Irlannin ja Irlannin rajalla. Vuonon päähän laskee Newryjoki. Se yhdistää vuonon Newryn kanavan kautta Newryn kaupunkiin. ==Aiheesta muualla== *Carlingfordin sivusto *Omeathin Carlingfordin alueen maantiekartta *The Carlingford Lough Disaster... BBC. Luokka:Irlannin merialueet Luokka:Pohjois- Irlannin merialueet Luokka:Irlannin ja Yhdistyneen kuningaskunnan raja
Damian Dalu

Damian Dalu (s. 26. huhtikuuta 1955) on tansanialainen roomalaiskatolinen piispa. Hänet vihittiin papiksi Geitan hiippakuntaan 15. marraskuuta 1984 ja nimitettiin sen piispaksi 14. huhtikuuta 2000. Piispaksi vihkiminen seurasi 30. heinäkuuta. Pääkonsekraattorina toimi Polycarp Pengo, jota avustivat Aloysius Balina ja Tarcisius Ngalalekumtwa.Catholic-Hierarchy.org: Bishop Damian Dalu == Lähteet == Luokka:Tansanialaiset papit Luokka:Katoliset piispat Luokka:Vuonna 1955 syntyneet Luokka:Elävät henkilöt
Moville

Moville ( eli Bun an Phobail) on noin 1500 asukkaan rannikkokaupunki Donegalin kreivikunnassa Inishowenin niemellä, lähellä Irlannin saaren pohjoiskärkeä. Siellä sijaitsee 500-luvulla perustettu Movillan luostari. == Lähteet == ==Aiheesta muualla== * Moville Records - Moville genealogy and history * CraicOn.com - Uutisia Movillesta * Movillen sataman sivuston ohjeita venelijöille Luokka:Irlannin kaupungit
Tarcisius Ngalalekumtwa

Tarcisius Ngalalekumtwa (s. 25. lokakuuta 1948) on tansanialainen roomalaiskatolinen piispa. Hänet vihittiin papiksi Iringan hiippakuntaan 17. huhtikuuta 1973 ja nimitettiin Sumbawangan hiippakunnan koadjuuttoripiispaksi 14. marraskuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.Catholic-Hierarchy.org: Bishop Tarcisius Ngalalekumtwa 21\. marraskuuta 1992 Ngalalekumtwa sai nimityksen Iringan piispaksi. 15. toukokuuta 2013 hänet nimitettiin lisäksi apostoliseksi hallitsijaksi Songean arkkihiippakuntaan. == Lähteet == Luokka:Tansanialaiset papit Luokka:Katoliset piispat Luokka:Vuonna 1948 syntyneet Luokka:Elävät henkilöt
Brant Bailey

Brant Bailey (s. 20. kesäkuuta 1977) on yhdysvaltalainen koripalloilija. Isona tai pienenä laitahyökkääjänä tai sentterinä pelaava Bailey on University of Wisconsinin kasvatti. Hän edustaa suomalaista Korisliigassa pelaavaa Namika Lahtea, johon hän siirtyi Tampereen Pyrinnöstä marraskuussa 2011.http://www.namikalahti.com/?x103997=125006 Bailey on pelannut myös muun muassa Saksan ja Belgian pääsarjoissa. == Lähteet == * Profiili Suomen Koripalloliiton sivustolla * Profiili Tampereen Pyrinnön sivustolla * Baileyn edustamat seurat donarbasketbal.nl === Viitteet === == Aiheesta muualla == * BRANT BAILEY basketball profile eurobasket.com * Baileyn Bundesliga-tilastoja Luokka:Yhdysvaltalaiset koripalloilijat Luokka:Vuonna 1977 syntyneet Luokka:Elävät henkilöt
Severine Niwemugizi

Severine Niwemugizi (s. 3. kesäkuuta 1956) on tansanialainen roomalaiskatolinen piispa. Hänet vihittiin papiksi Rulengen hiippakuntaan (vuodesta 2008 Rulenge–Ngara) 16. joulukuuta 1984 ja nimitettiin sen piispaksi 8. marraskuuta 1996. Piispaksi vihkiminen seurasi 16. helmikuuta 1997. Pääkonsekraattorina toimi Anthony Peter Mayalla, jota avustivat Paul R. Ruzoka ja Aloysius Balina.Catholic-Hierarchy.org: Bishop Severine Niwemugizi == Lähteet == Luokka:Tansanialaiset papit Luokka:Katoliset piispat Luokka:Vuonna 1956 syntyneet Luokka:Elävät henkilöt
Paul R. Ruzoka

Paul R. Ruzoka (s. 1948) on tansanialainen roomalaiskatolinen arkkipiispa. Hänet vihki papiksi Kigoman hiippakuntaan Alphonse Daniel Nsabi 20. heinäkuuta 1975, ja hänet nimitettiin Kigoman piispaksi 10. marraskuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.Catholic-Hierarchy.org: Archbishop Paul R. Ruzoka Ruzoka sai 25. marraskuuta 2006 nimityksen Taboran arkkipiispaksi, ja hänet asetettiin tähän virkaan 28. tammikuuta 2007. == Lähteet == Luokka:Tansanialaiset papit Luokka:Katoliset arkkipiispat Luokka:Vuonna 1948 syntyneet Luokka:Elävät henkilöt
Protase Rugambwa

Protase Rugambwa (s. 31. toukokuuta 1960) on tansanialainen roomalaiskatolinen piispa. Hänet vihki papiksi Rulengen hiippakuntaan paavi Johannes Paavali II 2. syyskuuta 1990. Hän sai 18. tammikuuta 2008 nimityksen Kigoman piispaksi. Hänet vihki piispaksi 13. huhtikuuta 2008 Polycarp Pengo, jota avustivat Robert Sarah ja Paul R. Ruzoka.Catholic-Hierarchy.org: Bishop Protase Rugambwa == Lähteet == Luokka:Tansanialaiset papit Luokka:Katoliset piispat Luokka:Vuonna 1960 syntyneet Luokka:Elävät henkilöt
Cathal Brugha Barracks

Cathal Brugha Barracks () on Irlannin maavoimien varuskunta Rathminesissa Dublinissa. Se on samalla Irlannin asevoimien tärkein tukikohta, jossa on Itäisen maanpuolustusalueen esikunta sekä sota-arkisto. == Historia == Varuskunta on perustettu vuosien 1810 ja 1815 välisenä aikana, jolloin sen nimenä on Portobello Barracks. Varuskunta sai alkuperäisen nimensä Sir Francis Draken panamalaisen Portobellon kaupungin ryöstön muistoksi. Se oli alkujaan ratsuväkivaruskunta, mutta sinne on sittemmin sijoitettu muitakin joukko- osastoja. Varuskunnan kirkko valmistui 1842 ja kanttiinialue 1868. Vuoden 1916 kansannousussa ja Irlannin itsenäisyystaisteluissa varuskuntaan sijoitetut brittisotilaat osallistuivat tapahtumiin kaikkialla Dublinissa. Mellakoiden aikana kolme toimittajaa sai surmansa vartiokopin lähistöllä. Käskyn tulenavauksesta antanut Royal Irish Rifles -rykmentin komppanianpäällikkö kapteeni Bowen-Colthurst joutui sota-oikeuteen. Irlantilaiset joukot vastaanottivat 17. toukokuuta 1922 varuskunnan, jolloin siitä tuli kansallisen armeijan komentajan kenraali Michael Collinsin päämaja. Varuskunta nimettiin 1952 Cathal Brughaksi vuoden 1916 kansannousun johtajan mukaan. == Joukot == Varuskuntaan sijoitettiin ensimmäisenä 6th Dragoon Guards, johon kuuluivat seuraavat joukot: Royal Scots Fusiliers, Royal Munster Fusiliers, Durham Light Infantry, Middlesex Regiment, Wiltshire Regiment, Royal Inskilling Fusiliers ja Royal Irish Rifles. Irlannin vastaanotettua varuskunnan siihen oli sijoitettuna erilaisia maavoimien joukkoja. Siitä tuli Itäisen maanpuolustusalueen esikunta 1994, ja kun Collins Barracksit suljettiin 1997, sinne sijoitettiin lisää joukkoja. Luokka:Irlannin puolustusvoimat Luokka:Dublinin rakennukset ja rakennelmat Luokka:Sotilasalueet
Mahdollisimman monen onnellisuus

Mahdollisimman monen onnellisuus: Utilitarismin historia, teoria ja sovellukset on Matti Häyryn vuonna 2001 ilmestynyt kirja utilitarismista. Kirjan verkkoversio on nykyään vapaasti ladattavissa Helsingin yliopiston kirjaston sivustolta. == Lähteet == == Aiheesta muualla == * Mikko Puttonen: Neuvoja vaikeisiin valintatilanteisiin. Yliopisto 18/2001. Luokka:Utilitarismi Luokka:Kirjat etiikasta Luokka:Suomalaiset filosofian tietokirjat Luokka:Vuoden 2001 kirjat
Renatus Leonard Nkwande

Renatus Leonard Nkwande (s. 12. marraskuuta 1965) on tansanialainen roomalaiskatolinen piispa. Hänet vihittiin papiksi Mwanzan arkkihiippakuntaan 2. heinäkuuta 1995 ja nimitettiin Bundan hiippakunnan piispaksi 27. marraskuuta 2010. Piispaksi vihkiminen seurasi 20. helmikuuta 2011. Pääkonsekraattorina toimi Polycarp Pengo, jota avustivat Jude Thadaeus Ruwa'ichi ja Michael George Mabuga Msonganzila.Catholic-Hierarchy.org: Bishop Renatus Leonard Nkwande == Lähteet == Luokka:Tansanialaiset papit Luokka:Katoliset piispat Luokka:Vuonna 1965 syntyneet Luokka:Elävät henkilöt
Hyvä elämä ja oikea käytös

Hyvä elämä ja oikea käytös: Historiallinen johdatus moraalifilosofiaan on Matti Häyryn vuonna 2002 ilmestynyt etiikan oppikirja. == Lähteet == == Aiheesta muualla == * Krister Talvinen: Hyvän elämän salaisuus . Tieteessä tapahtuu 4/2003. (PDF) * Tapani Kilpeläinen: Historiatonta moraalifilosofian historiaa. Yliopisto 20/2002. Luokka:Kirjat etiikasta Luokka:Suomalaiset filosofian tietokirjat Luokka:Vuoden 2002 kirjat
SS Dainty

SS Dainty oli Irlannin laivaston vartioalus, joka valmistui 1918 Edward Finch and Companyltä Chepstow’sta telakkanumerolla 360 Britannian amiraliteetin hinaajaksi. == Palvelus == Britannian amiraliteetti luovutti aluksen 1922 Irlannin vapaavaltiolle, jossa se palveli vuoteen 1923 saakka laivaston vartioalusten lippulaivana.MacGinty, Tom s. 248 Se myytiin 1931 Soc. Cherbourgeoise de Remorquage et de Sauvetagelle Cherbourgiin Ranskaan, missä se sai nimen SS Cherbourgeois No 1. Alus nimettiin 1932 SS Cherbourgeois No 2:ksi. Se siirrettiin vielä samana vuonna Société Havraise de Transport et de Transitille Le Havreen, missä se sai nimen SS Havraise No 3 ja edelleen syyskuussa Les Abeillesille nimellä SS Abeille No 23. Vuonna 1934 aluksen nimeksi tuli SS Cherbourgeois No 5. Saksan laivasto pakko-otti aluksen 5. lokakuuta 1940 apumiinanraivaajaksi, jolloin se nimettiin M 4223:ksi. Alus nimettiin 7. kesäkuuta 1941 M 4443:ksi. Britannian kuninkaallisen laivaston moottoritorpedoveneet upottivat aluksen 15. kesäkuuta 1942 Cap Griz Nezin lähellä. Se nostettiin 1943. Alus upposi 20. lokakuuta 1943 kuljetettaessa telakalle. ==Lähteet == * * === Viitteet === Luokka:Irlannin laivaston sotalaivat
Elämän ehdot

Elämän ehdot: Bioetiikan, vapauden ja vastuun filosofiaa on Heta Häyryn ja Matti Häyryn vuonna 1997 ilmestynyt kirjoituskokoelma, joka sisältää tekijöiden yhdessä tai erikseen tekemiä artikkeleita bioetiikkaan liittyvistä aiheista. Useimmat kokoelman kirjoitukset on julkaistu aiemmin muualla. == Lähteet == == Aiheesta muualla == * Elämän ehdot Helsingin yliopiston kirjaston Helda Open Books -kokoelmassa. * Mikko Puttonen: Parantajat ja eetikot. Yliopisto 14/1997. Luokka:Kirjat etiikasta Luokka:Suomalaiset filosofian tietokirjat Luokka:Vuoden 1997 kirjat
Original Album Classics

Original Album Classics on Mott the Hoople -yhtyeen vuonna 2009 julkaistu albumiboksi, joka sisältää yhtyeen viisi CBS Recordsin julkaisemaa albumia, mukaan lukien Mott the Hooplen raunioille syntyneen Mott-yhtyeen albumit Drive On ja Shouting & Pointing. Jokaiselle levylle on lisätty myös bonuskappaleita. == Sisältö == *CD 1: Mott the Hoople: All the Young Dudes (1972) *CD 2: Mott the Hoople: Mott (1973) *CD 3: Mott the Hoople: The Hoople (1974) *CD 4: Mott: Drive On (1975) *CD 5: Mott: Shouting & Pointing (1976) == Lähteet == Luokka:Mott the Hooplen albumit Luokka:Vuoden 2009 kokoelma-albumit Luokka:Musiikkiboksit
Tryptamiinit

Tryptamiineihin kuuluviksi yhdisteiksi sanotaan yhdisteitä, jotka sisältävät tryptamiinin kemiallisen rakenteen. Tryptamiini on kasveissa, eläimissä ja sienissä luontaisesti esiintyvä myrkky. Tryptamiineja löytyy samaten useista kasvi-, eläin- ja sienilajeista, ja monet niistä ovat myrkyllisiä. Tryptamiini on biogeeninen amiini, jollaisia muodostuu elintarvikkeisiin pilaantumisen yhteydessä. Muiden muassa aivojen välittäjäaine serotoniini kuuluu tryptamiineihin. Kasveissa tryptamiini toimii auksiini indoli-3-etikkahapon biosynteesin välivaiheena. Tryptamiinin kemiallisesti valmistettavia lukemattomia johdannaisia ja sukulaisaineita käytetään niin sanottuina design- huumeina, malliesimerkki tällaisesta aineesta on LSD. Myös luonnosta löytyviä tryptamiineja, kuten useissa sienilajeissa esiintyvää psilosybiiniä voidaan käyttää päihtymistarkoitukseen. ==Lähteet== == Aiheesta muualla == *
Streptomysiini

Streptomysiini on antibioottilääke ja bakterisidi, jota Streptomyces griseus -maaperäbakteeri tuottaa. Streptomysiini oli ensimmäinen tehokas lääke tuberkuloosin hoidossa, mutta ei ole enää käytössä Suomessa. Viomysiini ja kanamysiini ovat samankaltaisia antibiootteja.Wickström J., 1970: s. 58 == Löytyminen == Streptomysiinin löysi vuonna 1943 Selman Waksman, joka sai aiheesta Nobelin palkinnon vuonna 1952. Hän löysi sen tutkimalla gramnegatiivisia bakteereita, joiden kasvuun penisilliini ei vaikuttanut. == Vaikutustapa == Streptomysiini on bakteereja tappava ja niistä parhaiten tehoaa gramnegatiivisiin sauvabakteereihin, eräisiin stafylokokkeihin ja mykobakteereihin. == Käyttö == Streptomysiiniä on annosteltu lähinnä ruiskeena lihakseen, joko sulfaattina taikka hydrokloridina. Lääke imeytyi elimistöön yleensä nopeasti. Sitä saatettiin annostella tuberkuloosin hoidossa, 1 g eli 1 000 mg 2–3x/vko.Vartiainen I., 1960: s. 233–234 Pian löytymisensä jälkeen streptomysiiniä käytettiin ensisijaisena tbc-lääkkeenä, ja pitkään, ainakin 1970-luvulle saakka.Lääkkeet ja niiden käyttö, 1977: s. 133 Rifampisiinin löytymisen ja käyttöönoton jälkeen SM:sta tuli toissijainen lääkeaine tubin hoidossa, muun muassa ototoksisuutensa (lääke saattoi vaurioittaa kuulohermoa) johdosta. Streptomysiinia käytetään edelleen muun muassa muille antibiooteille resistenteissä tapauksissa. WHO on luokitellut streptomysiinin kriittisen tärkeäksi lääkeaineeksi. == Sivuvaikutukset == Sivuvaikutuksia streptomysiini aiheuttaa varsinkin henkilöille, joilla on vajaatoiminen munuainen. Sivuvaikutuksiin kuuluvat muun muassa tasapainon häiriintyminen, munuaisvauriot, streptomysiiniallergia. Samanaikainen lääkitys, joka estää pahoinvointia ja huimausta: se saattaa hidastaa streptomysiinin neurotoksisten sivuvaikutusten toteamista. Tähän lääkeaineryhmään kuuluu useita antihistamiineja ja neuroleptiryhmän lääkeaineita. == Katso myös == *Aikajana antibiooteista == Lähteet == * J. Wickström: Tarttuvat taudit,, s. 58. SHKS- WSOY 1970 (laitoksen 5. uudistettu painos) * Ilmari Vartiainen, LääkeaineoppiiFarmakologia). Suom. Leena Tuuter, s. 233–234, SHKS-WSOY, 1960 * Tuomi-Alfering-Olli: Lääkkeet ja niiden käyttö s. 133–134, SHKS/WSOY, 1977 ISBN 951-0-06936-1 === Viitteet === == Aiheesta muualla == *Medicina.fi: Streptomysiini (pdf) *PubChem: Streptomycin *DrugBank: Streptomycin *Kyoto Encyclopedia of Genes and Genomes (KEGG): Streptomycin *ChemBlink: Streptomycin Luokka:Aminoglykosidit Luokka:WHO:n tärkeimmät lääkkeet
Punainen kirjekuori

Punainen kirjekuori () on Kiinalaisessa kulttuurissa juhlapäivien ja muiden erityisten tapahtumien aikana jaettava rahalahja. == Käyttö == Punaisia kirjekuoria jaetaan pääasiallisesti sosiaalisissa ja perhetapahtumissa kuten häissä, ja juhlapäivinä kuten kiinalaisena uutenavuotena. Kirjeiden punainen väri merkitsee onnea ja karkottaa pahoja henkiä. Perinteisten uskomusten mukaan kirjekuorien sisältämä rahasumma on yleensä parillinen, sillä parittomat luvut liittyvät hautajaisiin. Myös lukua neljä (四, sì) vältetään, sillä se kuulostaa liikaa kuolemaa tarkoittavalta sanalta 死, sǐ. Häissä annettavan summan toivotaan kattavan järjestelyiden kulut ja osoittavan hyvää tahtoa hääparia kohtaan. Numeroa kahdeksan, joka kuulostaa samanlaiselta kuin kiinan sana onni, käytetään esimerkiksi rahasummissa $288 (pari + kaksi kertaa onnea) ja $388 (syntymä + kaksi kertaa onnea). Kiinalaisen uudenvuoden aikana, enimmäkseen Etelä-Kiinassa, punaisia kirjekuoria antavat naimisissa olevat naimattomille, joista suurin osa on lapsia. Välttääkseen painavia kolikoita summa koostuu yleensä yksittäisestä setelistä—näin summaa on myös vaikeampi arvata ennen kirjekuoren avaamista. Perinteeseen kuuluu laittaa kuoriin ainoastaan upouusia seteleitä, ja kunnioituksesta vastaanottajan tulee olla avaamatta kuoria sukulaisten nähdessä. Pohjois-Kiinassa kirjekuoria ei jaella, vain rahaa. Toisin kuin länsimaalaiset onnittelukortit, uudenvuoden alla annettuja punaisia kirjekuoria ei allekirjoiteta. Syntymäpäiväjuhlissa ja häissä jaettuihin kuoriin voi lisätä vapaaehtoisen lyhyen viestin ja allekirjoituksen. Punaisia kirjekuoria esiintyy myös muualla Itä-Aasiassa ja tunnetaan mm. kantoniksi nimellä lai see, min naniksi ang pao, vietnamiksi lì xì ja thaiksi ang pow (อั่งเปา). Koreassa ja Japanissa löytyy punaisten sijasta valkoisia kirjekuoria (koreaksi 세뱃돈 eli sae bae don, japaniksi お年玉 eli otoshidama). == Alkuperä == Punaisen kirjekuoren alkuperä on hämärän peitossa. Yhden teorian mukaan vanhuksilla oli Qin-dynastian (1644-1912) aikana tapana pujottaa kolikoita punaiseen lankaan. Tätä rahaa kutsuttiin pahoja henkiä karkottavaksi rahaksi () ja sitä uskottiin suojelevan vanhuksia sairaudelta ja kuolemalta. Yāsuì qián korvattiin punaisilla kirjekuorilla kun painokone kehitettiin ja punaisia kirjekuoria kutsutaan yhä joskus yāsuì qiániksi. Legendan mukaan piinasi Song-dynastian (960-1279) aikana Chang-Chieu-nimistä kylää valtava ja voittamaton demoni. Eräänä päivänä kylään saapui sattumalta nuori mies, jolla oli esi-isiltään peritty taikasapeli. Nuori mies taisteli demonia vastaan ja voitti. Ilmaistakseen kiitollisuutensa kyläläiset antoivat miehelle kultaa sisältävän punaisen paketin. Kyläläiset kokivat itsensä siunatuksi, kun tämä mies joutui heidän kyläänsä ja pelastivat heidät, ja toivoivat lahjan antaessa myös miehen tulevan siunatuksi. Tästä käsitteestä johtui perinne jaella punaisia kirjekuoria iloitakseen muiden onnesta. == Lähteet == == Aiheesta muualla == Luokka:Kiinalainen kulttuuri Luokka:Onni
Selman Waksman

Selman Abraham Waksman (22. heinäkuuta 1888 Nova Pryluka, Kiovan kuvernementti, Venäjän keisarikunta; nyk. Lypovetsin piiri, Vinnytsjan alue, Ukraina – 16. elokuuta 1973, Massachusetts, Yhdysvallat) oli ukrainalaissyntyinen, vuonna 1910 valtionstipendin voitettuaan Yhdysvaltoihin muuttanut amerikanjuutalainen biokemisti ja tutkija. Hän suoritti kandidaatin tutkinnon vuonna 1915 pääaineenaan maatalous Rutgers Collegesta ja maisterin tutkinnon 1916. Hän väitteli vuonna 1918 Kalifornian yliopistosta pääaineenaan biokemia. Hän sai nimityksen Rutgersin yliopiston apulaisprofessoriksi vuonna 1925 ja mikrobiologian professoriksi vuonna 1930. Waksman sai lääketieteen Nobelin vuonna 1952, hänen tutkimustyönsä 1940-luvun alussa tuotti muun muassa aktinomykeeteistä eristetyn streptomysiinin, tuberkuloosiin tehoavan lääkkeen. Waksman antoi mikrobeista löytyneille bakteereja hävittäville aineille nimen antibiootti. Hän etsi aktiivisesti sellaisia antibiootteja, jotka vaikuttaisivat niin kutsuttuihin gram-negatiivisiin bakteereihin.Tuominen R. K., Männistö P. T., "Aminoglykosidit", kirjassa Koulu M., Mervaala E., Tuomisto J., Farmakologia ja toksikologia, 8. p., s. 912–916. Kustannus Oy Medicina, Kuopio 2012. ISBN 978-951-97316-4-3. Penisilliini oli löytynyt aikaisemmin, mutta sen keksijä Alexander Fleming pystyi tuottamaan tarpeellisia määriä vasta yhteistyössä amerikkalaisten kanssa 1940-luvulla. Siten toisiaan täydentävät gram-positiivisiin bakteereihin vaikuttava penisilliini ja gram-negatiivisiin bakteereihin vaikuttava streptomysiini tulivat lähes samaan aikaan käyttöön ja niitä ruvettiin käyttämään myös yhdistelmähoitona. Streptomysiinin ovat myöhemmin korvanneet vähemmän haittoja aiheuttavat samaan aminoglykosidiryhmään kuuluvat antibiootit. Waksmanin tutkimustyö oli tärkeä tuberkuloosin hoidossa, sillä streptomysiini oli ensimmäinen tuberkuloosiin tehoava antibioottinen lääke. Sitä alettiin käyttää yhdistelmähoitona myöhemmin. Sitä yhdisteltiin para-aminosalyyliin (PAS) sekä isoniatsidiin (INH). Isoniatsidi tuli käyttöön viimeisimpänä (1952).Tuominen R. K., "Tuberkuloosilääkkeet ja sulfonit", kirjassa Koulu M., Mervaala E., Tuomisto J., Farmakologia ja toksikologia, 8. p., s. 941–948. Kustannus Oy Medicina, Kuopio 2012. ISBN 978-951-97316-4-3 ==Lähteet== * J. Wickström: Tarttuvat taudit (laitoksen 5. uudistettu p., (s. 58) Suom. Leena Tuuteri, SHKS-WSOY, 1970 ===Viitteet=== Luokka:Yhdysvaltalaiset biokemistit Luokka:Vuonna 1888 syntyneet Luokka:Vuonna 1973 kuolleet
Slaavittaren jäähyväiset

Slaavittaren jäähyväiset () on venäläinen marssi, jonka sävelsi Tamboviin 1912–1913 sijoitetun 7. täydennysratsuväkirykmentin esikuntatrumpetisti Vasili Ivanovitš Agapkin (1884–1964) sotilasvaskipuhallinorkesterille. Instrumentaalisävelmästä tuli suosittu jo ensimmäisen Balkanin sodan aikana. Laulun sanoissa kerrotaan sotaan junalla lähtevistä sotilaista ja heille jäähyväisiä asemalla jättävistä slaavittarista. Sävelmästä tuli suosittu Venäjän keisarikunnan ja venäläisyyden vertauskuva. Sävellyksen levytti ensimmäistä kertaa Ekstrafon kesällä 1915 Kiovassa. Suomessa tunnettu työväenlaulu Vapaa Venäjä on tehty samaan säveleen. Laulun uskotaan perustuvan Venäjän–Japanin sodan aikaiseen kiellettyyn lauluun Ah, miksi meidät värvättiin sotilaiksi (). Sävelmässä oli kaksi osaa. Agapkin vei työnsä sotilaskapellimestari, säveltäjälle ja sovittajalle, Jakov Borodinille, jota sävellys miellytti. Yhdessä Agapkin ja Borodov tekivät sävelmään kolmannenkin osan. Laulu on marssin muotoinen jäähyväislaulu, mutta siihen on sävelletty tätä poliittisempiakin sanoituksia, jotka korostavat Venäjän voimaa. Yksi tällainen on irkutskilaisen A. Mingalevan versio.http://www.stanford.edu/class/slavgen194a/audio/proshchanie_slavianki2.htmhttp://www.youtube.com/watch?v=ZH0M_8crpRg Venäjän federaation presidentti Vladimir Putinia tervehdittiin maaliskuussa 2001 Soulissa Venäjän federaation ja Korean tasavallan kansallishymnien jälkeen kolmanneksi Slaavittaren jäähyväisillä. Sävelmästä on uusin sanoituksin Sergei Bodrovin 1996 ilmestyneen sodanvastaisen Kaukasuksen vanki -nimisen elokuvan teemasävelmä. ==Lähteet== luokka:Sota-aiheiset kappaleet Luokka:Marssit Luokka:Ensimmäinen maailmansota Luokka:Venäläiset isänmaalliset laulut
Alarcosin taistelu

Alarcosin taistelu vuonna 1195 oli viimeinen almohadien saama suuri voitto Pyreneiden niemimaan kristityistä kuninkaista.Lalaguna, s. 44 Kastilian kuninkaan Alfonso VIII:n johtama kristitty armeija kärsi hirveän tappion kalifi al-Mansurin johtamia saraseeneja vastaan.Petersen, s. 293 Kalifi ei kuitenkaan käyttänyt tilannetta hyväkseen, vaan palasi Sevillaan ja lopulta Marokkoon, ja lopullinen välien selvittely niemimaan herruudesta jäi odottamaan Las Navas de Tolosan taistelua vuonna 1212.Petersen, s. 299 == Lähteet == * * === Viitteet === Luokka:1190-luku Luokka:Keskiajan taistelut Luokka:Espanjan sotahistoria Luokka:Marokon historia
Hackman (sukunimi)

Hackman on muun muassa seuraavien henkilöiden sukunimi: * Hackman (suku) * Alfred Hackman (1864–1942), suomalainen arkeologi * Camilla Hackman-Uski (s. 1959), suomalainen nopeuslaskija * Fredrik Hackman (1874–1925), kauppaneuvos * Gene Hackman (s. 1930), yhdysvaltalainen näyttelijä * Henry Hackman (1876–1950), vuorineuvos * Herrick Hackman (1902–1984), Henry Hackmanin poika, teollisuusneuvos * Johan Fredrik Hackman (1801–1879), kauppaneuvos, Johan Friedrich Hackmanin poika * Johan Friedrich Hackman (1755–1807), saksalais- suomalainen kauppias, Hackmanin kauppahuoneen (nyk. teollisuuskonsernin) perustaja * Julius Fredrik Hackman (1832–1933), kenraaliluutnantti Venäjän keisarillisessa armeijassa, Johan Fredrik Hackmanin poika * Marie Hackman (1776–1865), Johan Hackmanin vaimo, johti kauppahuonetta 50 vuotta * Marika Hackman (s. 1992), englantilainen laulaja, multi-instrumentalisti ja lauluntekijä * Oskar Hackman (1868–1922), suomalainen valtiopäivämies * Victor Hackman (1866–1941), suomalainen geologi * Walter Leopold Victor Hackman (1916–2001), suomalainen museonjohtaja ja hyönteistieteilijä, Victor Hackmanin poika * Wilhelm Hackman (1842–1925), suomalainen kauppaneuvos, Hackman & Co:n pääjohtaja * Woldemar Hackman (1831–1871), suomalainen liike- ja valtiopäivämies, Johan Fredrik Hackmanin poika ; Entisenä nimenä * Erkki Hakamies (vuoteen 1926 Hackman, 1913–1998), yritysjohtaja, kauppaneuvos * Reino Hakamies (vuoteen 1928 Hackman, 1917–1971), suomentaja